कटिंग करवाने गए युवक पर हमला, पर्स और चेन भी छीनी
नवांशहर | थानापोजेवाल पुलिस ने एक युवक के साथ मारपीट करने उसका पर्स सोने की चेन छीनने के आरोप में तीन युवकों सहित कुछ अन्य के खिलाफ मामला दर्ज किया है। पुलिस से मिली जानकारी के अनुसार गांव टोरोवाल के रहने वाले राज कुमार ने पुलिस को दिए बयानों में कहा है कि वह गांव में ही नाई की दुकान पर कटिंग करवाने के लिए गया था। इस दौरान कुछ युवक दुकान के बाहर बैठ कर उसे सबक सिखाने की बातें कहने लगे। जब वह कटिंग करवा कर घर जाने लगा तो युवकों ने उस पर हमला कर दिया और उसके साथ मारपीट की। युवक उसकी सोने की चेन पर्स भी ले गए। पर्स में 3700 रुपये थे। पुलिस ने आरोपियों चांदपुर रुडकी हाजीपुर के रहने वाले जैला, गगन, गौरव के अलावा अन्य अज्ञात के खिलाफ मामला दर्ज किया है।
hin_Deva hin_Deva